《南康黎蔡昆仲四君子隆兴乾道间与余为庐陵郡庠同舍淳熙乙巳之元日余赴广东漕属道出南康敬赋一诗书两通分遗之》
宋代·曾丰

转徙庐陵邂逅间，青灯相照稔相看。那知文社春随冷，未放交盟血便寒。

腰强岂犹便敛板，手閒何不试弹冠。山岩倘久奇文塞，我办工夫续子残。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。